Kraby stoppested

Kraby stoppested på Skreiabanen åpnet 28. november 1902 og ble nedgradert til holdeplass 15. september 1963, da passasjertrafikken på banen ble nedlagt. Også etter dette var stedet bemannet en periode pga. postekspedisjon. Postkontoret ble imidlertid nedlagt i 1975. Skreiabanen ble formelt nedlagt 1. februar 1988.

Stasjonsbygningen ble tegnet av Paul Armin Due og er typisk for de små mellomstasjonene på banen. Den er i privat eie og er relativt godt bevart. Anna Christine Årstad og Østre Toten kommune fikk i 2002 Fortidsminneforeningens vernepris for restaureringsarbeidet.NRK Hedmark og Oppland I tillegg til selve stasjonsbygningen finnes uthus/privet.

Skinnene forbi den nedlagte stasjonen ble revet opp allerede i 1988, men traseen er godt synlig og er for en stor del gang- og sykkelvei.

Kraby stoppested lå 16,12 km fra Reinsvoll.

Referanser

Kilder




 Eksterne lenker 

Kategori:Jernbanestasjoner på Skreiabanen
Kategori:Jernbanebyggverk i Østre Toten
Kategori:Jernbanestasjoner åpnet i 1902
Kategori:1902 i Norge
Kategori:Jernbanestasjoner nedlagt i 1988
Kategori:Paul Armin Due
Kategori:Nedlagte jernbanestasjoner i Norge